CELEX: C2007/129/30
Language: et
Date: 2007-06-09 00:00:00
Title: Kohtuasi T-101/07: 26. märtsil 2007 esitatud hagi — Dada versus Siseturu Ühtlustamise Amet — Dada (DADA)

9.6.2007   
            
            
               ET
            
            
               Euroopa Liidu Teataja
            
            
               C 129/17
            
         26. märtsil 2007 esitatud hagi — Dada versus Siseturu Ühtlustamise Amet — Dada (DADA)
   (Kohtuasi T-101/07)
   (2007/C 129/30)
   Hagiavaldus esitati itaalia keeles.
   Pooled
   
      Hageja: Dada S.p.A (Firenze, Itaalia) (esindajad: advokaadid D. Caneva ja G. Locurto)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Dada S.r.l.
   Hageja nõuded
   
               —
            
            
               Tühistada ühtlustamisameti esimese apellatsioonikoja 12. juuni 2007. aasta otsus asjas R 1342/2005-1, mis tehti Dada S.p.A-le teatavaks 25. juunil 2007, ning rahuldada sellest tulenevalt Dada S.p.A esitatud registreerimise taotlus nr 1903111 ka seoses Nizza kokkuleppe klassi 42 liigitatud teenustega;
            
         
               —
            
            
               mõista Dada S.p.A-le käesolevas menetluses tekkinud kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Dada S.p.A
   
      Asjaomane ühenduse kaubamärk: Kujutismärk, mille moodustab aatomi kujutise kohal asetsevale mustale ristkülikule stiliseeritud tähtedega trükitud sõna „DADA”; registreerimise taotlus nr 1.903.111 teenustele klassis 42.
   
      Vastulause aluseks oleva kaubamärgi või tähise omanik: DAD S.r.l.
   
      Vastulause aluseks olev kaubamärk või tähis: Itaalia sõnamärk „DADA ”teenustele klassides 35, 37, 38 ja 42 ning äriühingu nimi DADA, mida kasutatakse Itaalias tavapärases kaubanduslikus praktikas järgmiste tegevuste tähistamiseks: „ärijuhtimine, ettevõttehaldus, kontoriteenused, kinnisvaratehingud, telekommunikatsioon, haridus, kutseharidus, õigusteenused, arvutite programmeerimine”.
   
      Vastulausete osakonna otsus: Rahuldada vastulause ja lükata tagasi asjaomastele teenustele ühenduse kaubamärgi registreerimise taotlus.
   
      Apellatsioonikoja otsus: Kinnitada vaidlustatud otsus ja jätta kaebus rahuldamata.
   
      Väited: Vastulause esitaja poolt viidatud siseriikliku kaubamärgi kasutamise tõendite puudulikkus ning segiajamise tõenäosuse puudumine käesolevas asjas.